জিম করবেট
১৮৭৫ সালের ২৫ শে জুলাই নৈনিতালে জন্মগ্রহণ করেন। তিনি বেড়ে উঠেছিলেন ১৬ জন সন্তানের বড় এক পরিবারে যেখানে ৮জন সন্তানই ছিলো তার পিতা উইলিয়াম ক্রিস্টোফার করবেট এবং মা মেরি জেইন করবেটের। তার পিতা ক্রিস্টোফার করবেট শহরের পোস্টমাস্টার পদে নিয়োগপ্রাপ্তির পর তার পিতামাতা ১৮৬২ সালের দিকে নৈনিতালে আসেন। মাত্র চার বছর বয়সে জিম করবেট তার পিতাকে হারান। তার পিতার মৃত্যুর পর তার বড় ভাই টম নৈনিতালে'র পোস্টমাস্টার পদে নিযুক্ত হন। খুব অল্পবয়স থেকেই জিম করবেট কালাধুঙ্গিতে অবস্থিত তার বাড়ির চারিপাশের বন এবং বন্যজীবনের প্রতি প্রবলভাবে আকৃষ্ট হতেন। তরুন বয়সে ঘন ঘন জঙ্গলে ভ্রমনের মাধম্যে তিনি বেশিরভাগ পশুপাখিকেই তাদের ডাক শুনে চিনতে পারার ব্যাপারটা শিখে গিয়েছিলেন। এরপর স্বল্প সময়ের মাঝেই তিনি বুনো পশুদের অনুসরণ এবং একজন ভালোমানের শিকারি হয়ে উঠেছিলেন।
জিমি হংস্র
অমরবীর সিং হংস্র (জন্ম: ২৯ ডিসেম্বর, ১৯৮৪) ভারতের লুধিয়ানায় জন্মগ্রহণকারী কানাডার ক্রিকেটার। শিখ ধর্মাবলম্বী জিমি হংস্র মাঝারি-সারির ব্যাটসম্যান তিনি ও মাঝে-মধ্যে অফ স্পিন বোলিং করে থাকেন। ঘরোয়া ক্রিকেটে অ্যাবটসফোর্ড ক্রিকেট ক্লাবের প্রতিনিধিত্ব করছেন। বিদ্যালয় জীবন থেকেই ক্রিকেট খেলে আসছেন ও শৈশবকালেই ক্রীড়ার প্রতি অনুরাগী হন। তার বাবাও ছিলেন ক্রিকেট অনুরাগী ও তাঁর উদ্দীপনাতেই ক্রিকেটের প্রতি অনুরাগ জন্মে। ১৭-২৫ জুলাই তারিখে ফ্লোরিডার ফোর্ট লডারডেলে অনুষ্ঠিত আইসিসি আমেরিকাজ টি২০ প্রতিযোগিতায় কানাডা ক্রিকেট দলের অধিনায়ক মনোনীত হন। ঐ প্রতিযোগিতায় তার দল শিরোপা জয় করে।